ર૬ જુલાઇ, ર૦૦૮ના રોજ અમદાવાદની સિવિલ હોસ્પિટલ સહિત અલગ અલગ જગ્યાએ શ્રેણીબદ્ધ બોમ્બ વિસ્ફોટ થયા હતા, જેમાં સંખ્યાબંધ લોકોને પોતાનો જીવ ગુમાવવો પડ્યો હતો. આ ઘટના બાદ અમદાવાદ સિવિલ હોસ્પિટલ સહિતની તમામ સરકારી હોસ્પિટલો અને જાહેર જગ્યા પર ફરજિયાતપણે સીસીટીવી કેમેરા લગાવવાનો આદેશ કરવામાં આવ્યો હતો. વર્ષ ર૦૧ર બાદ સિવિલ હોસ્પિટલમાં કરોડો રૂપિયાના ખર્ચે સીસીટીવી કેમેરા લગાવવામાં આવ્યા છે, જે આજે શોભાના ગાં‌ઠિયા સમાન પુરવાર થયા છે.